Sosialistisk+Venstreparti

=Sosialistisk Venstreparti=



Ble en parti i 1975 Leder : Kristin Halvorsen Hovedkontor: Oslo Nettsted : www.sv.no 12 tusen ca i SV.

==**SV** er en sosialisme partier som er i venste side i politisk akse. De er litt nær til til sentrum. SV jobber med AP og sentral partiet, fordi dem har i venstre side og har mange ting til felles. ==

SV programmet :
=Miljø= SV mener den rike oljenasjonen Norge har et spesielt ansvar for å bidra i kampen mot klimaproblemene. Derfor er vi villige til å gjennomføre tøffe klimatiltak. Klimaproblemene gir oss også nye muligheter. Vi kan løse både klimakrisen og finanskrisen ved å skape nye, miljøvennlige arbeidsplasser over hele landet. SV vil utvikle Norge til et miljøvennlig samfunn. Vi vil satse på fornybar energi som vindkraft og bioenergi, bygge jernbane og utvikle ny miljøteknologi. 

**Ingen oljeboring i Lofoten og Vesterålen!**
Kampen om oljeboring i Lofoten og Vesterålen er den første store testen på om vi setter miljøet først. Områdene utenfor Lofoten og Vesterålen er blant de vakreste og mest ressursrike områdene i Norge. De er også fødestue for verdens største torskebestand. Et stort oljeutslipp i disse sårbare havområdene vil gi katastrofale skader på miljøet. Samtidig krever klimaproblemene at vi pumper opp mindre olje og i stedet satser på miljøvennlig energi. 

**Sats på tog og kollektivtransport!**
Skal vi løse klimaproblemene, må vi flytte trafikken fra vei til bane. SV prioriterer tog og kollektivtransport framfor nye, dyre motorveier. Kollektivtilbudet må bli bedre og rimeligere. Vi vil også få på plass høyhastighetstog som kan konkurrere med flyet. I et land som Norge vil mange likevel være avhengig av bil. SV vil forby salg av nye biler som bare kan kjøre på bensin innen 2015. I stedet vil vi gjøre det rimeligere å velge biler som kan kjøre på elektrisitet eller annet miljøvennlig drivstoff. SV vil prioritere trafikksikkerhet og vedlikehold av farlige veier i distriktene, framfor nye veiutbygginger i sentrale strøk. 

**Ta vare på naturen!**
Vi har et stort ansvar for å ta vare på Norges unike natur. I dag er 2000 plante- og dyrearter i Norge truet. Derfor har SV fått gjennomslag for en lov om naturmangfold som beskytter all natur.

=Kunnskap=

**Utvidet skoledag med leksehjelp**
SV arbeider for en god og gratis offentlig skole der alle lærer mer. Med SV i regjering er veksten i privatskoler stanset, og det har blitt 4.000 flere lærere i grunnskolen. Alle barn og unge skal lære seg å lese, skrive og regne i trygge omgivelser. I dag er de fleste barn på skolefritidsordningen både før og etter skolen. Men tilbudet på SFO er mange steder for dårlig. SV vil heve kvaliteten på SFO og sette ned prisen. Alle elever skal få tilbud om en time gratis SFO med leksehjelp. Det betyr at elevene skal være ferdig med skolearbeidet når de kommer hjem. 
 * SV vil:**
 * Utvide skoledagen med mer undervisning, fysisk aktivitet og skolemat
 * Tilby alle elever en time gratis SFO med leksehjelp hver dag
 * Stille høye kvalitetskrav til SFO, og innføre en makspris på 1750 kroner i måneden

**Mer praksis i skolen**
To av ti ungdommer fullfører ikke videregående opplæring. SV vil motvirke frafall i skolen gjennom mer praksis i undervisningen. Alle skal ha mulighet til å gjennomføre videregående opplæring, uansett om kunnskapen sitter i hodet eller hendene. 
 * SV vil:**
 * Innføre et nytt, praktisk arbeidslivsfag på ungdomsskolen
 * Gjøre det mulig å velge et mer praktisk løp på yrkesfag, hvor eleven kommer raskere ut i en bedrift

**Et nasjonalt lærerløft**
Læreren er aller viktigst for hva elevene lærer på skolen. Gode lærere med tid til elevene betyr bedre læring. For å sikre at alle elever skal bli sett og få den oppfølgingen de trenger, vil SV innføre en lovbestemt minstenorm for antall lærere per elev i grunnskolen. Samtidig må lærerne få bruke mer av tiden sin på undervisning. 
 * SV vil:**
 * Utdanne og ansette flere lærere, og sikre alle et godt tilbud om etter- og videreutdanning
 * Innføre en minstenorm som sikrer minst en lærer per femten elever fra 1. til 4. klasse, og minst en lærer per 20 elever fra 5. til 10. klasse
 * Gi lærerne rom for å bruke mer tid på elevene og mindre tid på administrasjon

**Økt kvalitet i barnehagen**
Med SV i regjering er det bygget rundt 60.000 nye barnehageplasser og prisen for plass i barnehage er kraftig redusert. Nå skal vi heve kvaliteten. SV vil ansette flere dyktige førskolelærere og innføre en ordning med gratis barnehage for femåringer.
 * SV vil:**
 * Innføre en ordning med gratis barnehage for alle femåringer
 * Utdanne og ansette flere førskolelærere

=Rettferdighet=

**Likelønn nå!**
Kvinner tjener i gjennomsnitt 15 prosent mindre enn menn, selv om de har like lang utdanning og gjør en like viktig jobb. Det er ofte kvinner som arbeider med barn, står i butikkene og pleier gamle og syke. De gjør jobbene vi ikke kan klare oss uten. Det er på tide å gi kvinner lønn som fortjent! 
 * SV vil:**
 * Gi kvinnedominerte yrker i offentlig sektor høyere lønn gjennom en likelønnspott
 * Bekjempe ufrivillig deltid og gi rett til overtidsbetaling for arbeid utover stillingsbrøken

**Del godene – skap nye arbeidsplasser!**
Finanskrisa gjør at arbeidsløsheten vil stige i Norge. Arbeidsløshet er hardt for dem som mister jobben, og en stor sløsing med samfunnets ressurser. Økende arbeidsløshet gjør det enda viktigere å dele godene mer rettferdig. SV vil øke skattene for dem som tjener mest. I stedet for skattelette vil vi bruke penger på å skape arbeidsplasser. 
 * SV vil:**
 * Skape nye arbeidsplasser ved å bruke penger på viktige samfunnsoppgaver. Tida er inne for å ruste opp skoler og sykehjem og satse på fornybar energi og miljøteknologi
 * Sørge for at de som står uten arbeid får hjelp til å komme seg i arbeid eller utdanning
 * Øke skattene for dem som tjener mest, og gi skattelette til lavtlønte

**Kamp mot fattigdom!**
Mange i Norge har så dårlig råd at de ikke kan leve et vanlig liv og delta i samfunnet som andre. Det går hardest ut over barn og unge. Det er vondt å være den eneste på laget som ikke kan være med på fotballturnering, eller aldri har råd til å gå på kino. SVs mål er et samfunn uten fattigdom. Derfor vil vi sørge for at velferds‑ordninger som barnehage, skole, fritidstilbud og helsetjenester er tilgjengelig for alle – uavhengig av størrelsen på lommeboka.
 * SV vil:**
 * Innføre nasjonale minstesatser for sosialhjelp som gjenspeiler levekostnadene folk faktisk har
 * Bygge minst 4.000 rimelige utleieboliger i året og øke bostøtten
 * At ingen skal betale mer enn 2.500 kroner i året for tannbehandling. For enkelte grupper med dårlig råd skal tannhelsetjenester være gratis.

=Partileder:=

Kristin Halvorsen
===**Kristin Halvorsen** (født 2. september 1960 i Horten) er leder i SV, og har siden 2005 vært Finansminister i Norge. Halvorsen er den første kvinnelige finansminister i Norge, og den første kvinnelige lederen for SV.===

Kilder
SVs nettsted http://www.sv.no/Forside/Politikken/Vare-hovedsaker/Barn-og-unge-forst! http://www.sv.no/Forside/Politikken/Vare-hovedsaker/Tid-for-rettferdighet! http://no.wikipedia.org/wiki/Kristin_Halvorsen